Organizácia pre bezpečnosť a spoluprácu v Európe

Organizácia pre bezpečnosť a spoluprácu v Európe (OBSE) (, skrátene OSCE) je medzinárodná bezpečnostná organizácia, ktorá vznikla transformáciou Konferencie o bezpečnosti a spolupráci v Európe (KBSE) v roku 1995. Zahŕňa 57 účastníckych štátov Európy, Strednej Ázie a Severnej Ameriky. Posledným členským štátom sa stalo Mongolsko.

 Ciele 
Cieľom účastníckych krajín je podpora a rozvoj demokratickej spoločnosti rešpektujúcej ľudské práva a základné slobody, prevencia lokálnych konfliktov, obnova stability a mieru vo vojnových oblastiach, presadzovanie kolektívnej bezpečnosti, zabezpečenie sociálnej spravodlivosti a ochrana životného prostredia.

 Inštitúcie 
Generálny tajomník, Sekretariát OBSE a Stredisko pre predchádzanie konfliktom sídli vo Viedni. Úrad vysokého komisára OBSE pre národnostné menšiny je v Haagu. Úrad OBSE pre demokratické inštitúcie a ľudské práva má sídlo vo Varšave.

 Predsedníctvo v Organizácii pre bezpečnosť a spoluprácu v Európe 
V Organizácii pre bezpečnosť a spoluprácu v Európe funguje tzv. rotujúce predsedníctvo. V OBSE sa predsedníctvo strieda každý kalendárny rok, pričom minister zahraničných vecí predsedníckej krajiny zastáva funkciu úradujúceho predsedu. Kandidatúru Slovenska na predsedníctvo v roku 2019 v Organizácii pre bezpečnosť a spoluprácu v Európe schválilo 57 účastníckych štátov organizácie. Odhlasovali to ministri zahraničných vecí členských krajín na zasadnutí 23. ministerskej rady v Hamburgu 8.-9. decembra 2016. Slovenská republika sa od 1. januára 2018 stáva súčasťou predsedníckej trojky OBSE spoločne s Talianskom.

Slovenské predsedníctvo v OBSE v roku 2019
Kandidatúru Slovenska na predsedníctvo v roku 2019 v Organizácii pre bezpečnosť a spoluprácu v Európe schválilo 57 účastníckych štátov organizácie. Odhlasovali to ministri zahraničných vecí členských krajín na zasadnutí 23. ministerskej rady v Hamburgu 8.-9. decembra 2016. Slovenská republika sa od 1. januára 2018 stáva súčasťou predsedníckej trojky OBSE spoločne s Talianskom.

Osobitným predstaviteľom ministra zahraničných vecí a európskych záležitostí SR pre predsedníctvo SR v OBSE sa od 1. januára stal štátny tajomník MZVaEZ SR Lukáš Parízek.

Slovensko sa v rámci trojky bude spolupodieľať na predsedaní OBSE s poradným hlasom pri prijímaní najvýznamnejších rozhodnutí organizácie, na čelo ktorej sa ako predsednícka krajina postaví v roku 2019. Medzi najdôležitejšie samostatné úlohy SR v roku 2018 bude patriť vedenie skupiny Stredomorských partnerov pre spoluprácu s OBSE. Nemenej dôležitým bude v októbri prevzatie vedenia komplikovaných rokovaní o rozpočte organizácie, jej autonómnych inštitúcií a misií.

 Dejiny 
Dňa 1. augusta 1975 v Helsinkách 35 štátov podpísalo Záverečný helsinský akt, čím vznikla Konferencia pre bezpečnosť a spoluprácu v Európe (KBSE; prekladané aj ako Konferencia o bezpečnosti a spolupráci v Európe). Na summite v Budapešti 1994 sa formálne prijal nový názov OBSE, ktorý je platný od 1. januára 1995.

ZÁVEREČNÝ AKT OBSAHUJE:
1.	Otázky týkajúce sa bezpečnosti v Európe
a)	Deklarácia princípov, ktorými sa budú riadiť vzťahy medzi účastníckymi štátmi KBSE, prijatá v Helsinkách 1975. 
Deklaráciu tvorí 10 princípov: 
-	zvrchovaná rovnosť, rešpektovanie práv vyplývajúcich zo zvrchovanosti
-	zdržanie sa hrozby silou alebo použitia sily
-	neporušiteľnosť hraníc
-	územná celistvosť štátov
-	mierové urovnanie sporov
-	nezasahovanie do vnútorných záležitostí
-	rešpektovanie ľudských práv a základných slobôd, vrátane slobody zmýšľania, svedomia, náboženstva a presvedčenia
-	rovnoprávnosť a sebaurčenie národov
-	spolupráca medzi štátmi
-	svedomité plnenie záväzkov podľa medzinárodného práva
b)	Záležitosti týkajúce sa uplatňovania uvedených zásad
2.	Otázky týkajúce sa spolupráce v oblasti ekonomiky, vedy, techniky životného prostredia
3.	Spolupráca v humanitnej oblasti a iných oblastí
4.	Ďalšie kroky po konferencií 
a)	V rámci podrobnej výmeny názorov
b)	Organizovaním schôdzok zástupcov účastníckych štátov

Účastnícke štáty OBSE majú rovnaké práva. Rozhodnutia sa prijímajú väčšinovým hlasovaním. 

 Účastnícke štáty 
 Štát Pristúpenie   Záverečný helsinský akt Parížska chartaAlbánsko19. jún 199116. september 199117. september 1991Andorra25. apríl 199610. november 199917. február 1998Arménsko30. január 19928. júl 199217. apríl 1992Azerbajdžan30. január 19928. júl 199220. december 1993Bielorusko30. január 199226. február 19928. apríl 1993Belgicko25. jún 19731. august 197521. november 1990Bosna a Hercegovina30. apríl 19928. júl 1992 Bulharsko25. jún 19731. august 197521. november 1990Cyprus25. jún 19731. august 197521. november 1990Česko1. január 1993  Dánsko25. jún 19731. august 197521. november 1990Estónsko10. september 199114. október 19926. december 1991Fínsko25. jún 19731. august 197521. november 1990Francúzsko25. jún 19731. august 197521. november 1990Grécko25. jún 19731. august 197521. november 1990Gruzínsko24. marec 19928. júl 199221. január 1994Holandsko25. jún 19731. august 197521. november 1990Chorvátsko24. marec 19928. júl 1992 Island25. jún 19731. august 197521. november 1990Írsko25. jún 19731. august 197521. november 1990Kanada25. jún 19731. august 197521. november 1990Kazachstan30. január 19928. júl 199223. september 1992Kirgizsko30. január 19928. júl 19923. jún 1994Lotyšsko10. september 199114. október 19916. december 1991Lichtenštajnsko25. jún 19731. august 197521. november 1990Litva10. september 199114. október 19916. december 1991Luxembursko25. jún 19731. august 197521. november 1990Severné Macedónsko12. október 1995  Maďarsko25. jún 19731. august 197521. november 1990Malta25. jún 19731. august 197521. november 1990Moldavsko30. január 199226. február 199229. január 1993Monako25. jún 19731. august 197521. november 1990Nemecko25. jún 19731. august 197521. november 1990Nórsko25. jún 19731. august 197521. november 1990Poľsko25. jún 19731. august 197521. november 1990Portugalsko25. jún 19731. august 197521. november 1990Rakúsko25. jún 19731. august 197521. november 1990Rumunsko25. jún 19731. august 197521. november 1990Rusko25. jún 19731. august 197521. november 1990San Maríno25. jún 19731. august 197521. november 1990Slovensko1. január 1993  Slovinsko24. marec 19928. júl 19928. marec 1993Spojené kráľovstvo25. jún 19731. august 197521. november 1990Spojené štáty25. jún 19731. august 197521. november 1990Srbsko a Čierna Hora10. november 2000  Svätá stolica25. jún 19731. august 197521. november 1990Španielsko25. jún 19731. august 197521. november 1990Švédsko25. jún 19731. august 197521. november 1990Švajčiarsko25. jún 19731. august 197521. november 1990Tadžikistan30. január 199226. február 1992 Taliansko25. jún 19731. august 197521. november 1990Turecko25. jún 19731. august 197521. november 1990Turkménsko30. január 19928. júl 1992 Ukrajina30. január 199226. február 199216. jún 1992Uzbekistan30. január 199226. február 199227. október 1993

 Referencie 

 Iné projekty 

 Externé odkazy 
 Oficiálna stránka OBSE (en)


Kategória:Medzinárodné organizácie